**Tájékoztató**

**Óvodai- és Iskolai Szociális Segítő tevékenység működéséről az intézményben**

A feladatellátás jogszabályi alapját a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.), valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM. rendelet (továbbiakban NM rendelet) nyújtja. Az NM rendelet (NM rendelet 25.§. (1) (2) rendelkezései szerint az óvodai és iskolai szociális segítő szolgáltatás célja a gyermekek veszélyeztetettségének megelőzése érdekében a szociális segítő munka eszközeivel támogatást nyújtani a köznevelési intézménybe járó gyermeknek, a gyermek családjának és a köznevelési intézmény pedagógusainak, az intézményben megjelenő egyéb szakembereknek. Az óvodai és iskolai szociális segítő egyéni, csoportos és közösségi szociális munkát végez, valamint gyermek – és ifjúságvédelmi feladatokat lát el.

**Hogyan és miben tud segíteni az iskolai szociális segítő?**

* Egyéni tanácsadás, segítő beszélgetés tanulóknak
* Tanácsadás szülőknek a gyermeknevelés és a családi élet más, problémát okozó területein
* Részvétel a szülő és a pedagógus közötti megbeszélésen: a szülő, a pedagógus vagy mindketten kérhetik, hogy a szociális segítő legyen jelen a megbeszélésen
* Információnyújtás elérhető szolgáltatásokról (pedagógiai, pszichés, szociális); ügyintézésben való segítségnyújtás (pl. kapcsolatfelvétel, időpont egyeztetés, nyomtatványok kitöltése)
* Közvetítés szolgáltatásokhoz: a probléma jellegétől függően javaslatot tesz a megfelelő intézménnyel való kapcsolatfelvételre, és segítséget nyújt a kapcsolat kialakításában
* A gyermekvédelmi felelőssel együttműködve végzi munkáját
* Részt vesz a közösségi programok szervezésében
* Súlyos veszélyeztető helyzetben, elhúzódó családi konfliktusok esetén, mint jelzőrendszeri tag, delegálja a családot a család- és gyermekjóléti szolgálathoz

**Az iskolai szociális segítőt a gyermekek és a szülők önként is megkereshetik, ha tanácsra van szükségük problémájuk megoldásában.**